da en da da da da sv da da en de da da da da da da da da da da da sv en en nl en da da da da da da da da da da da da da
Hør Borgmesteren og Erhvervschefen diskutere erhvervsudvikling! - Stevns Erhvervsråd
sep 1, 2015 | Erhvervsrådet
Den 28. august kunne du følge med ”live”, da Stevns Borgmester Mogens Haugaard diskuterede erhvervsudvikling med Erhvervschef for Stevns Erhvervsråd, Thomas Christensen. Anledningen var premieren på det nye tiltag ”Tingcast”, som er et live webcast fra Tinghuset, altså internet-tv sendt direkte.
Den fjerde fredag i hver måned kl. 13 har Bogmester Mogens Haugaard fast sendetid, hvor han inviterer skiftende gæster til en diskussion. Første gæst var erhvervschef Thomas Christensen, og undervejs kom de to vidt omkring i en diskussion af erhvervsudviklingen i Stevns Kommune.
Gik du glip af den første ”Tingcast”, kan du se den her:
Erhvervschefen får fast sendetid
Udover Borgmester Mogens Haugaard, har to andre værter fået fast sendetid på Tingcast én gang om måneden. Første tirsdag i hver måned fra kl. 13 til 14 går sendetiden til Naja Habermann, der er site manager for Stevns Klint. Hendes første Tingcast bliver tirsdag den 1. september. Tredje onsdag hver måned mellem kl. 13 og 14 er det Thomas Christensen fra Stevns Erhvervsråd, der får sendetiden. Hans første sendetid bliver onsdag den 16. september.
Du kan se udsendelserne live eller i arkivet på http://www.tinghuset.org/detskaeritinghuset/tingcasts/